# באהיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

באהיה

(דגל באהיה)

מדינות ברזיל נוספות
עיר בירה | סלבדור (ברזיל)
העיר הגדולה ביותר | סלבדור (ברזיל)
שטח | 564,273 קמ"ר, החמישית בגודלה
אוכלוסייה
- סה"כ | 13,070,250, הרביעית בגודלה
- צפיפות | 23.2/קמ"ר, ה-14 בגודלה
מושל | פאולו גאנם סאוטו
מדד הפיתוח האנושי | 0.688, בינוני
אזור זמן | GMT-3
ISO 3166-2 | BR-BA

באהיה (מפורטוגזית: מפרץ, מבוטא בָּאִייָה) היא מדינה בצפון מזרח ברזיל. מבחינה תרבותית, מתיחס המושג "באהיה" בעיקר לסלבדור בירת באהיה ולסביבתה, שבהם האוכלוסייה מושפעת מהתרבות האפריקאית, ולא לכל אזורי המדינה.

המדינה כוללת את אזור החוף האטלנטי, (mata atlântica), אזור המטעים היוצא ממפרץ באהיה, בו גדלים טבק וסוכר, (recôncavo) והאזור הפנימי, אזור הפלאנלטו (planalto). נהר סאו פרנציסקו עובר מן האזור האטלנטי, דרך הפלאנלטו והגבול הצפוני של המדינה, לתוך המדינה השכנה, מינאס ז'ראיס .

מלבד הבירה סלבדור, קיימות מספר ערים חשובות במדינה: אִילִיֶאוּס (עירו של הסופר ז'ורז' אמאדו, העיר העתיקה איטפריקה, השוכנת על אי הנושא את אותו שם, במפרץ באהיה, קצ'ואיירה, ויטוריה לה קונקוויסטה, ולנסויה.

## [עריכה] היסטוריה

לפני ההתיישבות האירופית, התגוררו באזור קבוצות שונות של ילידים, ביניהן הפטקסו (Pataxó), אשר עדיין מצויים באזורים הפחות מיושבים של באהיה.

בשנת 1500 הגיע הפורטוגזי פדרו קברל לאזור החוף הדרומי של באהיה (כיום, פורטו סגורו) והכריז על השטח כטריטוריה פורטוגזית. העיר סלבדור הוקמה על ידי פורטוגל ב – 1549 בתקופת ברזיל הקולוניאלית. העיר שימשה כמרכז המנהלי (וכעיר בירה בפועל) של הקולוניות הפורטוגזיות ביבשת אמריקה עד 1763. עם זאת, במשך תקופה קצרה, בין מאי 1624 לאפריל 1625, החזיקו ההולנדים בבאהיה.

אזור באהיה היה האחרון במדינות ברזיל שהצטרף לקונפדרציה העצמאית והוא נותר נאמן לכתר הפורטוגזי כשנתיים לאחר ששאר ברזיל קיבלה עצמאות.

בין המאות ה-16 וה-18 הייתה באהיה מרכז לגידול סוכר, ומספר ערים היסטוריות הוקמו בתקופה זו. אחד מהגורמים החשובים בכלכלת גידולי הסוכר הייתה יבואם של עבדים מאפריקה. יותר מ-37% אחוזים מכלל העבדים אשר נלקחו מאפריקה הובאו לברזיל, ורובם עברו דרך באהיה, לפני שהועברו למטעים ברחבי המדינה. צ'ארלס דרווין ביקר בבאהיה ב-1832 במסעו המפורסם.

## [עריכה] כלכלה

באהיה היא מרכז הייצור והייצוא העיקרי של קקאו בברזיל. בנוסף לחקלאות והתעשייה החשובים, קיימים בבאהיה גם מרבצים של מינרלים ונפט. יסוד נוסף בכלכלה הוא תיירות: קו החוף הארוך, החופים היפים ואוצרות התרבות שלה הופכות אותה לאחד מן היעדים העיקריים לתיירות בברזיל.

## [עריכה] תרבות באהיה

כאמור, כאשר מתייחסים לתרבות בבאהיה, הכוונה בעיקר לתרבות בסלוואדור ובאזור מפרץ "כל הקדושים", שבהם נפוצה אוכלוסייה ממוצא אפריקאי. בגלל היותה המרכז העיקרי של סחר העבדים בברזיל, קיים גם כיום חותם אפריקאי על התרבות והמנהגים בבאהיה, המשפיעים על ברזיל כולה. בין ערכי התרבות החשובים בבאהיה אפשר לראות את דת הקנדומבלה המושפעת מהאמונות של היורובה, אמנות הלחימה קפואירה, מוזיקה המושפעת מאפריקה (כמו אקסה), סגנון הריקוד אפוקסה וסגנון בישול המושפע מן המטבח המערב אפריקאי.

באהיה היא מקום הלידה של מוזיקאים ברזילאים מפורסמים כמו דוריבל קיימי, ז'ואו ז'ילברטו, ז'ילברטו ז'יל, קייטנו ולוסו ואחותו מאריה בתניה, דניאלה מרקורי, איבטה סנגלו, וקרוליניוס בראון. במחוז פועלות להקות מפורסמות כמו אולודום, ארה קטו ואילה איה, וכן היא מחוז הולדתו של הסופר זו'רז' אמאדו.

## [עריכה] קישורים חיצוניים

- האתר הרשמי של מדינת באהיה (בפורטוגזית)

מדינות ברזיל

אקרי · אלגואס · אמאפה · אמזונאס · באהיה · סֵיארה · אספיריטו סאנטו · גויאס · מרניאו · מאטו גרוסו · מאטו גרוסו דו סול · מינאס ז'ראיס · פארה · פאראיבה · פארנה · פרנמבוקו · פיאאוי · ריו דה ז'נירו · ריו גראנדי דו נורטי · ריו גראנדי דו סול · רונדוניה · רוריימה · סאנטה קטרינה · סאו פאולו · סרז'יפה · טוקנטינס
המחוז הפדרלי של ברזיל

מקור: http://he.wikipedia.org../../../%D7%91/%D7%90/%D7%94/%D7%91%D7%90%D7%94%D7%99%D7%94.html

קטגוריה: ברזיל: מדינות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Deutsch
- Esperanto
- Español
- Suomi
- Français
- Gaeilge
- Galego
- Hrvatski
- Bahasa Indonesia
- Ido
- Italiano
- 日本語
- ქართული
- Kernewek
- Latina
- Nederlands
- Norsk (bokmål)
- Occitan
- Polski
- Português
- Română
- Русский
- Simple English
- Српски / Srpski
- Svenska
- Тоҷикӣ
- 中文